Je Girars dou Crest et je Luce, sa fame, faisons savoir à touz... que nous avons vendu et delivré et quitté à la noble dame Lore, contesse de Bourgoigne et dame de Salins, Lambert La Gerbe, de Lonchochon, et son mès entierement, qui furent donez à ladite Luce, en mariaige, de mons. Guyon de Mesoz, son pere, et tel droit et tel raison con nous aviens ne pooiens avoir oudit mès et oudit leu, en quelque maniere que nous li eussons, pour dix livres d’estevenens, lesquex nous avons receu de ladite contesse en bons deniers nombrez et desquex nous nos tenons pour bien paiez... En tesmoing de ceste chose, pour ce qu’elle soit ferme et estauble, à nostre priere et à nostre requeste, li abbes de Balerne a mis son seal pendant en ces presentes lettres. Ce fut fait l’an Nostre Signour mil CC sexante et six, ou mois de may.